हंदवाड़ा के विधायक और पूर्व समाज कल्याण मंत्री सज्जाद गनी लोन ने राज्यपाल को बधाई दी। पीपुल्स कांफ्रेंस के चेयरमैन सज्जाद गनी लोन ने अपने निर्वाचन क्षेत्र के चहुंमुखी विकास के लिए जरूरी उपायों और विकास योजनाओं की मौजूदा स्थिति पर राज्यपाल से विचार विमर्श करते हुए निकाय व पंचायत चुनावों में आम लोगों की भागेदारी बढ़ाने के उपायों पर भी चर्चा की। राज्यपाल ने सज्जाद गनी लोन के सभी मुद्दों के यथासंभव हल का यकीन दिलाते हुए उनसे राज्य में जमीनी स्तर पर लोकतंत्र को मजबूत बनाने और राज्य के समग्र विकास के अपने प्रयास जारी रखने का आग्रह किया।